विभाग की ओर से जारी एक बयान में कहा गया, “बंद कमरे को खोला गया और 2.89 करोड़ बेहिसाबी रुपये जब्त किये गए जिसमें से 2.25 करोड़ रुपये दो हजार रुपये के नए नोट में थे.” बयान में कहा गया, “पूरी नकदी जब्त कर ली गई है और इस मामले में आगे की जांच जारी है.” एक अलग मामले में गोवा की राजधानी पणजी में विभाग में दो हजार रुपये के नए नोट में 67.98 लाख रुपये एक व्यक्ति से जब्त किए. यह व्यक्ति उन आयकर अधिकारियों से मिला जो नकदी की खोज में फर्जी ग्राहक बने हुए थे.